钦定古今图书集成/明伦汇编/官常典/第739卷 > 梁致育
## 钦定古今图书集成/明伦汇编/官常典/第739卷 > 梁致育

按《肇庆府志》：“致育，字遂初，高要人。通五经，志行高洁。
以乡荐，历绍兴、建昌训导，《六典》文衡。致仕家居。天顺
二年，流贼略莲塘，致育年已九十六，被执。贼令讲书，
厉声骂曰：‘蛮奴若晓礼义，必不为此’。贼不忍害，以竹
与舁之行。致育知不免，语舁者曰：‘至迳口深渊即白
我’。遂投渊而死。”